BEM บวก 3 วันติด! โบรกฯ มองแนวโน้มกำไร Q3/59 โตเด่น
BEM บวก 3 วันติด! ล่าสุด ณ เวลา 10.58 น. ราคาอยู่ที่ 7.70 บาท บวก 0.35 บาท หรือ 4.76% สูงสุดที่ 7.70 บาท ต่ำสุดที่ 7.30 บาท มูลค่าซื้อขายที่ 1.62 พันล้านบาท โบรกฯ แนะ “ซื้อ” ชูเป้า 12 บ. มองแนวโน้มกำไร Q3/59 โตเด่น จากให้บริการทางด่วนศรีรัชฯ-ค่าจ้างเดินรถสายสีม่วง
21 ต.ค. 2559

ผู้สื่อข่าวรายงานว่า ราคาหุ้นบริษัท ทางด่วนและรถไฟฟ้ากรุงเทพ จำกัด (มหาชน)หรือ BEM ณ เวลา 10.58 น. ราคาอยู่ที่ 7.70 บาท บวก 0.35 บาท หรือ 4.76% สูงสุดที่ 7.70 บาท ต่ำสุดที่ 7.30 บาท มูลค่าซื้อขายที่ 1.62 พันล้านบาท 

ด้าน บล.ฟินันเซีย ไซรัส ระบุในบทวิเคราะห์ฯแนะ “ซื้อ” BEM แนวโน้มกำไร ไตรมาส 3/59 สดใส โดยคาดว่าจะเพิ่มขั้น 30% จากไตรมาสก่อน เป็น 656 ล้านบาท จากการเริ่มให้บริการทางด่วนศรีรัช-วงแหวนรอบนอก และได้รับค่าจ้างเดินรถไฟฟ้าสายสีม่วงตั้งแต่เดือน ส.ค. และการประหยัดดอกเบี้ยจ่ายหลังรีไฟแนนซ์หนี้กลางปีที่ผ่านมา
นอกจากนี้ ปี 60 จะเป็นอีกปีที่สดใส เพราะรับรู้รายได้เต็มปีจากทางด่วนเส้นใหม่และค่าจ้างเดินรถสายสีม่วง และประหยัดดอกเบี้ยจ่ายอีกปีละกว่า 300 ล้านบาท จีงยังมีมุมมองเป็นบวกต่อเนื่องในระยะยาว พร้อมปรับไปใช้ราคาเป้าหมายหน้าที่ 12 บาท